CELEX: 32019D2006
Language: sk
Date: 2019-11-29 00:00:00
Title: Rozhodnutie Komisie (EÚ) 2019/2006 z 29. novembra 2019 o účasti Írska na nariadení Európskeho parlamentu a Rady (EÚ) 2018/1727 o Agentúre Európskej únie pre justičnú spoluprácu v trestných veciach (Eurojust)

2.12.2019   
               
               
                  SK
               
               
                  Úradný vestník Európskej únie
               
               
                  L 310/59
               
            
         ROZHODNUTIE KOMISIE (EÚ) 2019/2006
         z 29. novembra 2019
         o účasti Írska na nariadení Európskeho parlamentu a Rady (EÚ) 2018/1727 o Agentúre Európskej únie pre justičnú spoluprácu v trestných veciach (Eurojust)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na Protokol č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, a najmä na jeho článok 4,
         keďže:
         
                     (1)
                  
                  
                     Listom generálnemu tajomníkovi Európskej komisie, zaevidovaným 9. septembra 2019, Írsko oznámilo svoj zámer zúčastniť sa na nariadení Európskeho parlamentu a Rady (EÚ) 2018/1727 (1).
                  
               
                     (2)
                  
                  
                     Vzhľadom na to, že s účasťou Írska na nariadení (EÚ) 2018/1727 nie sú spojené žiadne osobitné podmienky, nie sú v tejto súvislosti potrebné žiadne prechodné opatrenia.
                  
               
                     (3)
                  
                  
                     Účasť Írska na nariadení (EÚ) 2018/1727 by sa preto mala potvrdiť.
                  
               
                     (4)
                  
                  
                     Nariadenie (EÚ) 2018/1727 nadobudlo účinnosť 11. decembra 2018 a uplatňuje sa od 12. decembra 2019.
                  
               
                     (5)
                  
                  
                     Podľa článku 4 Protokolu č. 21 by toto rozhodnutie malo nadobudnúť účinnosť čo najskôr, a to dňom nasledujúcim po jeho uverejnení v Úradnom vestníku Európskej únie,
                  
               PRIJALA TOTO ROZHODNUTIE:
         
            Článok 1
            Potvrdzuje sa účasť Írska na nariadení (EÚ) 2018/1727.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 29. novembra 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Nariadenie Európskeho parlamentu a Rady (EÚ) 2018/1727 zo 14. novembra 2018 o Agentúre Európskej únie pre justičnú spoluprácu v trestných veciach (Eurojust) a o nahradení a zrušení rozhodnutia Rady 2002/187/SVV (Ú. v. EÚ L 295, 21.11.2018, s. 138).